ประจำเดือนมา2รอบแล้วค่ะวันที่2มีเพศสัมพันธ์แล้วไม่ได้ป้องกัน(หลั่งใน)1ครั้งแต่กินยาคุมฉุกเฉินแบบ1เม็ดและวันที่4มีเพศสัมพันธ์(หลั่งใน)1ครั้งกินยาคุมฉุกเฉินแบบ2เม็ดวันที่11ประจำเดือนมาถึงวันที่15 วันที่18มีเพศสัมพันธ์ไม่ได้ป้องกัน(หลั่งใน)กินยาคุมฉุนเฉินแบบ2เม็ด วันที่20มีเพศสัมพันธ์ใส่ถุงยางอนามัยป้องกันแต่รอบที่2ไม่ได้ป้องกัน(หลั่งนอก)ไม่ไดกินยาคุม วันที่22มีเพศสัมพันธ์ใส่ถุงยางอนามัยป้องกันแต่ไม่ได้กินยา วันที่24ประจำเดือนมาถึงวันที่28 จะท้องหรือจะเป็นอะไรไหมค่ะ
สวัสดีค่ะ Salmonประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยการที่มีเลือดออกผิดปกติทางช่องคลอดดังกล่าวมา จากประวัตินึกถึงว่าอาจจะเป็นผลข้างเคียงจากยาคุมกำเนิดฉุกเฉินได้มากยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนจึงไม่ใช่วิธีที่แนะนำให้ใช้บ่อยๆ เพราะนอกจากประสิทธิภาพจะต่ำกว่าวิธีอื่น ผลข้างเคียงก็มีได้ค่อนข้างมากและทำให้สับสนกับรอบเดือนจริง กรณีมีเลือดออกมาผิดปกติ หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนในตอนนี้อาจจะต้องตรวจปัสสาวะเพื่อยืนยันไปเลยจะดีที่สุด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ